Midd B'laidischd Lewaworschd odda a G'grängd Lewaworschd mämdma jemond, wu sisch b'laidischd, zuriggg'sedzd etc. field unn vor sisch hie schmolld. Donn isch do ofd a ebbes bassierd, was de Grund d'fier isch, dass sisch jemond so field, wie zum Baisbiel middm Argumentum ad hominem, Argumentum ad personam, Argumentum ad odium odda a Argumentum ad populum odda ebbes onnarem. Ma sachd donn z. B. „a schbiel doch nedd die b'laidischd Lewaworschd“ unn driggd domid aus, dasses jo kän Grund gewwe dud (um zu saache, dasses jo nedd so g'mänd g'wesd isch) odda deed (um de Grund abzuschwesche) g'grängd, vaärschad odda b'laidischd zu soi odda sisch vanochläsischd zu fiehle odda zu deng'ge, dassma nedd g'nuch Werdschedzung krischd hodd unn sisch vielleischd soga zurigziehd. Maischdens werd des g'zaischd unn erward, dass ä Endschuldischung odda ä Zuwendung kummd. Des sachdma saidm 19. Jahhunnad. Die Redensaad kummd vunde Vorschdellung vunde Medizin vum Aldatum unn vum Middlalda. Do hoddma g'glabd, dass die Lewa de Sidz (bzw. „Schbaischerord“) vunde Lewenssefd unn domid a fas Temparamend isch. Insbsondare de Zorn hoddma do vamud kabd. Die Vorschdellung hodds inde daidsch Schbroch bis ins 18. Jahrhunnad gewwe, wies inde Lidaradur beleschd isch. De Paul Fleming (1609–1640) hodd do in soine


Cancel Culture kummd ausm englische unn mämdma de Vasuch vun Laid ä in ihre Aache „Fehlvahalde“ vun onnare Laid (haifisch vun Brominende), Grubbe odda Organisadzijone effendlisch ozuglaache, zu brandmaage unn eschde. Ofd isch des midm Uffruf zum Boykott vabunne, alla a zum Uffruf wesche dem vamoindlische Fehlvahalde die bedroffene Laid, Grubbe odda Organisadzijone zu zensiere. Deswesche komma a saache, dass Cancel Culture ä „Zensurkultur“ vun bschdimmde Laid odda Grubbe gesche onnare isch. Tipischerwais schdehd „Cancel Culture“ im Zommehong mid unnde Ausenondasedzung um Political Correctness, odda bai Froche vun sozialer G'reschdischkaid odder Korregdhaid, wie zum Baischbiel bai Sexismus, Heterosexismus, Homophobie, Transphobie, Rassismus, Antisemitismus, frauwefaindlische, -va'achdende Aussache, odda a naija zum Baischbiel bai de Froch noch kuldurella Oaischnung. G'canceld werren vor allem Laid, wu uffgrund vun ihrm G'schleschd, Haudfarb, soziale Schdadus etc. als priwilegierd g'seje werrem. Middm cancle kummen maischdens B'schuldischunge, Oglaache odda sog'nondi Gridigg uff, wude Ruf vunde b'droffene Persone schädischd. Oinische Laid määnen, dass die „Cancel Culture“ abschregend fa ä effendlische Debad isch unn dewesche a nix bringd unn vor allem mol a kä Ännarunge b'wirgd, eja noch die Intoleranz vaschderge dud unn soga uff Cybermobbing nauslaafd. Onnare saachn, dassn Uffruf zum "cancle" a blos ä Määnung isch, deswesche a


Ä Anegdod (griechisch ἀνέκδοτον, anékdoton, „nicht herausgegeben“) isch ä korzi, ofd gaischdraischi odda widzischi Schildarung vunna bämergenswerde odda charagdarisdische B'gewehaid, maischd im Lewe vunna Person. Die drai wischdigschde Mergmal vunde Anegdod sinn die scharfe Charagdarisierung vun Persone, die Redugzion uffs Wesendlische unn die Pointe. Heinz Grothe: Anekdote. (= Sammlung Metzler; Abt. E, Poetik; M 101). 2. Auflage. Metzler, Stuttgart 1984, ISBN 3-476-12101-1. Sonja Hilzinger: Anekdotisches Erzählen im Zeitalter der Aufklärung. Zum Struktur- und Funktionswandel der Gattung Anekdote in Historiographie, Publizistik und Literatur des 18. Jahrhunderts. M und P, Stuttgart 1997, ISBN 3-476-45187-9. Friederike C. Raderer, Ralf Wehmeier: Das muss wie im Zoo klingen – Musiker-Anekdoten. Philipp Reclam jun., Stuttgart 2008, ISBN 978-3-15-010654-9. Manuel Schnitzer: Rabbi Lach und seine Geschichten – Jüdische Anekdoten, Anaconda Verlag GmbH, Köln 2015, ISBN 978-3-7306-0295-9 Hermann Schüling: Katalog einer Sammlung von Anekdotenbüchern. (= Spezialsammlungen der Universitätsbibliothek Giessen; 1). Universitätsbibliothek Gießen, Gießen 1982 (Digitalisat). Volker Weber: Anekdote. Die andere Geschichte. Erscheinungsformen der Anekdote in der deutschen Literatur, Geschichtsschreibung und Philosophie. Stauffenberg, Tübingen 1993, ISBN 3-923721-29-3. Matthias Steinbach (Hrsg.): Wie der gordische Knoten gelöst wurde. Anekdoten der Weltgeschichte, historisch erklärt. Stuttgart: Reclam 2011. ISBN 978-3-15-020227-2; Rezension


Die rhetorisch Frooch isch als Schdilmiddl vunde Rhetorik ä rhetorischi Figur. Domid willma nedd Informazijone krische, sondan isch ä schbrochlisches Middl va die B'oiflussung. Semantisch schdehd die rhetorisch Frooch de B'haubdung noh. Uff ä rhetorischi Frooch werd vum dem, wu die Frooch gschdelld hodd, kä (informative) Ondword gewwe, sondan s'gehd em do'd'bai um die vaschdergende Wirgung vun soina Aussach. De Schbrescha driggd dursch die rhetorisch Frooch soi aischene Määnung aus. Dursch de Kontext unn die B'tonung komma die rhetorisch Frooch erkenne. Die Andword uff ä rhetorischi Frooch isch deswesche Zuschdimmung odda Ablehnung, nedd awwa die Vamiddlung vun Informazijone. Wisseschafdlisch werd des Schdilmiddl inde Linguistik, de linguistische Pragmatik said de frije 80zischa Johr unnasuchd. Des Buch Rhetorische Fragen ausm Johr 1986 vum Jörg Meibauers isch do bis haid die umfongraischsde unn umfassendsde Daschdellung. Ä waidari rhetorisch Figur inde Form vunna Frooch ischde Dialogismus. Rhetorische Frooche hawwen awwa a ä unnalieschendi Bodschafd, wuma erkenne muss, umse unn ihrn Zwegg zu vaschdeje. So konn ä Ziel soi, jemonden in die Egg zu dränge, wua sisch in de Nod field sisch reschferdische zu misse. Je noch unnalieschenda Bodaschaft konn Die rhetorisch Frooch a dem Zwegg vunna Manibulazion diene. Werd des awwa erkonnd, fierd des


De Rhyme-as-reason Effegd (uff Englisch a Eaton–Rosen phenomeno) ischn Deng'gfehla, wu dodruff b'ruhd, dass die Laid ebbes eja als rischdisch oischdufn, wonses g'roimd heren. G'roimde „Waishaide“ ausm Aldach sinn zum Baisbiel Was isch nedd wees, machd mich nedd hees (Was ich nicht weiss, macht mich nicht heiss). Morscheschdund hodd Gold im Mund (Morgenstund hat Gold im Mund). Wer de Pfennisch nedd ehrd, ischde Tala nedd werd (Wer den Pfennig nicht ehrt, ist den Taler nicht wert). Wonns haid konschd bsorsche, vaschiebs nedd uff morsche (Was du heute kannst besorgen, das verschiebe nicht auf morgen). Ausde daidsch Bolidig Wandel durch Handel. The Rhyme-as-Reason Effect: Why Rhyming Makes Your Message More Persuasive. 2019. Abgerufen am 17.12.2023. Marion Feichter, Anna Veronika Zehren: Der "rhyme-as-reason" Effekt. 2021. Abgerufen am 17.12.2023. Manisha Stoll: Rhyme as Reason: Prinzipien für einen erfolgreichen Werbereim. 14. Januar 2021. Abgerufen am 17.12.2023. Gabriel Felbermayr: Wandel durch Handel funktioniert durchaus. 29. Juni 2022. Abgerufen am 17.12.2023.


Die Vazerrungsblindhaid (uff Englisch „Bias blind spot“) määnd die Blindhaid fa die aischene Ofellischkaid fa Deng'gfehla unn ischn Deng'gfehla. Maischdens nimmdma o, dass des aischne Deng'ge, Wohrnemme, Erinnare unn Urdeele frai vun Deng'gfehla unn B'oiflussung isch unn des bloß de onnare bassierd. Sisch selwa siehd ma gern als objegdiv unn glabd frai unn rischdisch urdele zu kenne. Des hilfd zum Baischbiel ums aischene Selbschdwerdgfiehl zu erhalde unn schderge, isch awwa grundsedslisch ä Problem wonns ums g'winne, erzaische unn vabraide vun valide Erkenndnisse gehd, wie zum Baisbiel inde Wisseschafd. G'bräschd hodde B'griff die Emily Pronin, Sozialpsischologin pm Department of Psychology vunde Universität Princeton, zsomme mid ihre Kollesche Daniel Lin unn Lee Ross. De englische Ausdrugg bias blind spot isch analog zum optische blinde Flegg vum Aach. Die Vazerrungsblindhaid schoind'n beschde blinde Flegg zu soi, wu nedd midd de Fehischkaid vabunne isch, Endschaidunge zu dreffe. Die maischde Laid schoinen zu glaawe, dass se wenischer voroig'nunne sind als onnare, uuabhängisch vun ihre tadseschlische Endschaidungsfehischkaid. Die Vazerrungsblindhaid kummd vunde viele Deng'gfehla unn vun de Selbschddaischung. Womma selwa b'droffe isch, mergdmas nedd wesche de vazerrde Worhnehmung, obwohl mas baide onnare in vaglaischbare Umschdend siehd. Des heesd donn „introspektive Illusion“. In wisseschafdlische Schdudije hoddma des a


Wer hed ned scho elles sei Häzz, sei …… Herz in Heidelberg verloren ? Friedrich Raimund Vesely (1900-1954), der nannde sich Fred Raymond, komponierte 1927 des Liedsche "Ich hab´ mein Herz in Heidelberg verloren" ( = Isch hab moi Häzz in Heidlbersch valoore ) mid em Teggschdd vom Fritz Löhner-Beda (1883 - 1943, von de Naziis im KZ Auschwitz ermordet). Ernst Neubach (1900 -1968) machde draus de Haubdsong von em „Singspiel“ (hoid wär des eh Musikell). Dadai:The Student's Romance.jpg In de USA un in Groosbritannie kam The Student's Romance 1935 als „musical film“ vom Otto Kanturek in die Kinohs mit der Grete Natzler als Stahr. Den englischen Teggschd schrieb Harry Stephen Pepper (1891 – 1970) dadevor. Dann endschdand no en Spielfilm* 1951; O. W. Fischer un die Liselotte Pulver singe es; in "" (Regie vom Paul Verhoeven) RNZ, Manfred Bechtel: Verfolgt, ermordet, vertrieben. RNZ vom 31. Mai 2011, Blick in die Stadtteile - S. 1 (Zitat "… Namentlich genannt wird nur Fred Raymond …") Oliver Fink: "Memories vom Glück". Wie der Erinnerungsort Alt-Heidelberg erfunden, gepflegt und bekämpft wurde. Heidelberg, 2002. ISBN 3-89735-209-5. Eddie Murphy konschruiirde ne „Filmkomödie“ fürs Kinoh draus: Der Prinz aus Zamunda (1988) wo der „Studentprince“ ins Nu


Vasung'gene Koschde (, uff Englisch „Sunk cost“) ischn B'griff ausde Werdschafd unn b'zaischend die b'raids innä Sach oigäsedzde Ressourse, wie Geld odda Zaid, wuma nemme zurigg krische konn. Weswesche ma die Koschde a ned inde waidere Endschaidunge b'riggsichdische derf unn „guudes Geld nedd schlechdem hinnaherwerfe derf“. So Inweschdizjone, wu nix g'brochd hawwen unn ma nemme zurigg krische konn, tauchn in de Bilonz vunnem Unnanehme uff unn fihren zu äm Valuschd. Wonn ä Inweschdizijon nix g'brochd hodd unn ma soi Geld odda Zaid valore hodd, isches awwa ofd des Agumend zu saache, dassma waida inweschdiere muss, wailma jo schun so viel noigschdegd hodd unn des schunschd valore isch. Vaninfdisch wers awwa zu agzebdiere, dasses efach än Valuschd isch, s'abzuschraiwe unn uffzuhere. Wonn sowas bassierd isch, soldma vaninfdischawais des analisiere unn vaschdeje, wies d'zu hodd kumme kenne. Sunk Costs einfach erklärt. Abgerufen am 22. März 2024 (deutsch). B. Douglas Bernheim, Michael Dennis Whinston, Microeconomics, McGraw-Hill Irwin, 2008, ISBN: 978-0-07-721199-8 Hal R. Arkes, Peter Ayton, The sunk cost and Concorde effects: Are humans less rational than lower animals?, Psychological Bulletin, 1999, 125(5), Seiten 591–600, doi: 10.1037/0033-2909.125.5.591, ISSN: 1939-1455, s2cid: 10296273 Hal R Arkes, Catherine Blumer, The psychology of sunk cost, Organizational Behavior and


S'argumentum ad fidentia (ladainisch fa „Agumend, wu uffs Selbschdvadrauwe vunna Person gehd“) ischn Deng'gfehla, än logische Fehlschluss, ä Schoinagumend unn a än rhetorische Gniff. Baim argumentum ad fidentia werd efach des Selbschdvadrauwe vunde Person og'griffe, wu ä Aussach gmachd hodd, ohne dasses irschnd ä odda Faggde gewwe ded. Die allg'moin Form vun dem Druchschluss isch Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge University Press. A. Schopenhauer, Eristische Dialektik oder Die Kunst Recht zu behalten. 1830/31. (Edition Arthur Hübscher (1966); Haffmans Verlag, Zürich 1983, ISBN 3-251-00016-0) gugschd bai Reclam Charles Leonard Hamblin: Fallacies. Methuen London 1970, ISBN 0-416-14570-1 und ISBN 0-416-70070-5 (Taschenbuch), Neuauflage von 2004 bei Vale Press, ISBN 0-916475-24-7 (Taschenbuch). Maurice A. Finocchiaro: Galileo and the Art of Reasoning. (Boston Studies in the Philosophy of Science, vol. 61.) Dordrecht 1980. Hans. V. Hansen, Robert Pinto, Fallacies: classical and contemporary readings Irving M. Copi, Carl Cohen, Introduction to Logic, 2010, 14. Auflage, Routledge, isbn 978-0205820375, oclc 862726425 Argumentum ad hominem Argumentum ad personam Internet Encyclopedia of Philosophy (IEP), A Peer-Reviewed Academic resource Fallacy Files Logicallly fallacious argumentum ad fidentia


Lingua Franca Nova (LFN odder elefen) iss e Plandschprooch, die vun C. George Boeree entwickeld worre es. Ussgangspung un Inspirazion war die Pidgin-Schproch Lingua Franca, e Handels- un Verkehrsprosch, die im Mittlalter im Mittelmeerruum Verbabreedung gfong hot. Offizielle Websaide


Des Flämische Kumitee vun Frongraisch, b'konnd als Comité flamand de France uff fronzesisch un Vlaemsch Comiteit van Vrankryk uff flämisch, ischn fronzesische Varoi wu sisch, als ä wissenschafdlische Gsellschafd, um des Schdudije, die Erhaldung un die Vabraidung vunde flämische Kuldur in Fronzesisch-Flanda kimmert, voa allem inde Beraische Schbroch, Lideradur un Gschischd. G'grind worre isch des Kumitee oam 10. April 1853 vum Edmond de Coussemaker in Dünkärsch un ischs bis haid noch imma agdiv. Dodmid ischs änna vunde äldschde wissenschafdlische Gsellschafde vun Frongraisch. In Hazebroek unnahald des Kumitee ä Fachbiweledeg, wu alle aije Vaeffendlischunge sowie Regionalwerge uffb'wachd un g'sammeld werre. Driwwanaus ischs vaondwordlisch fa die Vawaldung vunde Sammlunge vum Museum Jeanne Devos in Wormhout. Websaid vum Kumitee Johrbischa vun 1853 bis 1999 bai Gallica Berichde vun 1857 bis 2000 bai Gallica Raymond de Bertrand, (1859). Mémoires de la Société dunkerquoise pour l'encouragement des sciences, des lettres et des arts. Monographie de la rue David d'Angers à Dunkerque – Comité Flamand de France, S. 310–316.


REDIRECT:Pälzer Lewwerworschd


Derkem (aa Derkm oda Därkem) is e Klästadt in de Vodderpalz an de Woischdrooß gelegge, also an de Haad, am Rand vum Pälzerwald. Unnes is än bekannde Lufdkuaódd un däaff sisch „Bad“ nenne - desdeweesche hääßds uff hochdaitsch aach „Bad Dürkheim“. Bsiedld is die gonz Geeschnd schun saide Schdoizaid, Funde uffm Schdadtgebied waise vorkeldisch (1200 v.Chr.) und keldisch (500 v.Chr.) Siedlunge nooch un Hannl midde Edruschkä. Die ärschd schrifdlisch Ärwähnung is vum 1.6.778 im Lorscher Codex als „Turnesheim“. Anno 1035 hodde Kaisa Konrad II. zamme mid annäre Därfa aach Därkm em Kloschda Limbursch gschengd. Vun voa 1360 bis 1471 un dann wieda said 1700 hod Därkm Schdadtreschde, nóódäm doßs vum verlochene Räuber Lui XIV, em "Sunnekeenisch", un soim Mordbrennär Mellag zärschead un vum Laininga Graf Johann Friedrisch wieda schee heagrischd worn is. Schbäda iss donn sogaa Residenzschdadt un Färschdesidz worn. Bis 1794 is Därkm baide Hardenburger Lainingär gebliwwe, donn isses ärsch fronzesisch worn und 1816 zum Keenischraisch Bayern kumme, eschär daßs nóm Griesch rhoilonpälzisch worn is. Schun voa 1387 sin die Quelle zum Salz mache genidzd worn, im 18. Joahunäd sin Salin, Gradiarwäak un Sudhaisa gebaud worn. Im Därgemer Wasser vun de Maxquell hott de Robert Bunse und de Guschdav


Lettlond (lettisch Latvija) esch e Land in Nordoiropa. Lettlond isch e palamendarischi Rebubligg un seid 2004 in der Oirobäische Union. Des Land grenzt an Esdlond, Litaue, Waissrusslond, Russlond un an di Ostsee. Da gräschde Deil vun da Bevelgarung wuhnt im Side vum Land mi-da Haubdschdadt Riga. Amtsschbrooch in ganz Lettlond is Lettisch. Lettlännische Währung isde Euro. Aingedaild iss es in 4 Prowinze (Latgale im Oschde, Kurzeme im Weschde, Vidzeme im Norde, Zemgale im Siede), 36 Gemeinde unn 7 Rebubliggschdädt. De häggschde Bärsch vun Lettlond is Gaiziņkalns mid 312 m. Riga Fluss Gauja Population number, its changes and density - Central Statistical Bureau of Latvia Commons: Lettlond – Sammlung vun Bilder, Video un Audiodataie


Michael Joseph Jackson (* 29. August 1958 in Gary, Indiana; † 25. Juni 2009 in Los Angeles) war en US-amerikonische Sänger, bekannt als King of Pop ("König vom Pop"). Michael Jackson | Biography | AllMusic Michael Jackson biography at Britannica.com Commons: Michael Jackson — Waitere Mulitimediadataie zum Artikel


Frelsem is ä Woibaudorf inde Värbandsgmää Wachnm im Londgrääs Derkem mid 1.468 Oiwuhner. De Ord lihd ande A 650 un gruppiad sisch um soi Bursch (Ruin). Erschdmalig erwähnd worre isch Frelsem am 24. Juni 770 De Gemainderad bschdehd aus 16 Midgliedern unn henn en ehreamdlische Birgamaischda als Vorsidz. Sidzvertailung im 2009 gewählde Gemainderad: Frelsem iss dorsch die Bunnesaudobåån 650 ans iwwerreschionale Schrooßenedz ogschlosse. Rischdung Derkem fihrd die Bunnesschdrooß 37. Dorsch die Rhoi-Haadtbåån iss de Ord an de Schieneveakea ogschlosse. Commons: Frelsem – Sammlung vun Bilder, Video un Audiodataie Wikisource: Friedelsheim in der Topographia Palatinatus Rheni (Matthäus Merian) – Qwelle un Volltegschde Homepage vunde Gmää


De Derkemer Worschdmaagd (aa Derkemer Worschtmarkt) is e großes Woifescht in Dergem un es greeschde Woifescht uf de Welt. Wisse muss mer, dass de Worschtmarkt immer am zwedde un dridde Wochenend im September stattfinne dud. De Worschtmarkt gebts seit em Joor 1417, wua s erschde mol urkundlich erwänht is, awwer da hoda noch annerschder keese. Frieher war de Worschtmarkt uff em Michaelisberg, en kleene Hischel net weit funn Dergem. De Worschtmarkt war do, weil do als e Wallfahrt hieh war, die Laid uff de Michlsberg gepilgert sin unn die Winzer unn die Baure viel Kundschaft hawwe un Sache verkaaft, wie z. B. Woi, Ledder un anneres Zeig werre könne. Ab em Joor 1577 wurd de Worschtmarkt dann uff de Brühlwisse gefeiert, weils uff em Michaelisberg zu klee geworde war. Iwwer die Entschdehung gebt e Schauschbiel, des de Pälzer Mundartdichder Helmut Metzger gschriwwe hot. Un des werd immer Freidaachs so um dreivertlsechse in de Näh vum Woidorf uffgfiert. Dodenoch dud dann de Worschtmarktsmeeschder s erschde Fass mit Woi aschdeche un de Bojemeeschder de Worschtmarkt eröffne. Haitzutag sinn die Reitschule unn die Schubkärchler im Vorderdrund vum Worschtmarkt. Des sind hald Woiständ wu ma gmitlisch beisamme hockt und babble dut. Vun denne gebts


Bedong is ä Gemisch aus Zemend, Sand, Kies un Wassa. Bedong is Hard un schbröde, mid Armierunge aus Schahl odda Fasere wäda belaschdbaa. Värwändung finda im Hoch- un Diefbau als draachendes Däähl, awwa aach fär Außefläsche. Wassafäschde Bedong wärd sogaa im Schiffsbau ingsädzd. Zemend - ä iwwabrennd (gsindad) Mischung aus gemohle Kalkschdää, Ton, Sand un Aiseärz, duud mid Wassa zamme Calciumsilikathydrate bilde, u'leeslische un stabile Vabindunge, Krischdallnoodle, die wu sich innenonna vazahne. Doodorch wärn die Zwischerääm zwische däm Kies - es konn aach Bruchschdää soi orra Bedongbruch - un däm Sand ausgfilld un die Dääl feschd midenonna vabunne. Zemend un folchlisch aach Bedong binde also hydraulisch ab un ned - wie bai Kalk - doch Ufnohm vun Gase (CO2). Wassa muß mär also soviel zufieche, wie daß fär die Reagzion gebraachd wärd, un noch soviel mea, wie färs Mische un beaawaide needich is. Die zwäd Wassameng wärd wirra abgschiede, des mächd ään Dääl vum Schwund aus, än onnan ändschdehd doodorch, daß die fäddich Noodle weenscha Plaz braache als wie es Mehl un es Wassa. Bedong is hoch Druggfeschd, awwa weenisch zuuchfeschd. Desdeweje wärda es mehrschd mid Schdahl armiad. Donn nämme des Schdahl die Zuuch- unde Bedong die Druggbelaschdunge uff. Nuch


De Sir Charles Chaplin kenne die Leid besser unner dem Name Charlie Chablin; (* 16. April 1889 in London; † 25. Dezember 1977 in Vevey in de Schwaiz). Er is en Schauspieler, Komiker un Komponischd gewesse. Sei bekanndeschd Roll war de Trämp, als der er en arme Landstreischer spielt, der awwer die Maniere vun em eschde Gentleman hot. Mit seim klääne Schnorres, seim Gehstock un de Melon uff em Kopp is er weltberiemt geworre. Commons: Charles Chaplin — Waitere Mulitimediadataie zum Artikel


Edesem is ä klää Därfsche im Londgrais Siedpalz. Edesem liehd drai Kilomeda siedlisch vun Edekowe un finf Kilomeda esdlisch vum Waldrond vunde Haad midde inde Wingade. Es Ord is großziechisch ooglehd mid viel Rebfläsch zwische de Haisa. Doß Edesem 756 im Kloschda Lorsch ärwähnd worn is, is sischa, wahrschainds isses awwa aach die „villa Auduino“, wu 714 vunde Waißeburscha Benedigdina ärwähnd wärd. Die hän jerefalls 1179 än Härrehof un zwää Kärsche doo ghad. Die Drännung in Owwa- un Unnadorf siehd mär haid nuch un mär headse aach onde unnaschiedlich Schbrööch. Vun doohea kummd aach die Padronaasch vun Peda un Paul (aaches Kloschda waa de Aposdlfärschde gwaihd) und de hailisch Pedrus mid Buch un Schlissl im Ordswabbe - un nadierlisch aach die Woilaach „Ordnsguud“. Bis 1482 hän die vun Ogseschdoi Edesem als Waißeburscha Leje ghäd, donn isses noo Schbaya kumm, ärschd on Dumkabiddl, donn ons Bischdum, des wu donn iwwa 300 Joa wäldlisch un gaischdlich Owwahaubd waa. Noha is Edesem - wie all lingsrhoinisch Gebied - ärschd vunde Fronzoose geklaud worn, donn wuads on Bayan vaschängd un kam mid Bayan ins Daitsche Raisch, unnas Nazireschiem un noo Drizonesie. Mid Rhoilond Palz isses schließlich in die BRD kumme. Woiguud Wäana Anslmonn Bis


Es Woiguud Anslmonn liehd im scheene Edsm grad mol drai Kilomeda vunde Woischdrooß, die dorschs benachbaade Edekowe fiad. Wie mär aus Funde waiß, hän schun die alde Reema hier Woi oogebaud. Die Familje Anslmonn gäbds hia schun mindschns said 1126, voa 1956 hodse awwa ihrn Woi när in Fässa ande Hannl abgäwe. Ab 1956 hodse aach selwad abgfilld un värmarkd. 1979 is näwwam Äldanhaus vum Inge Anslmonn am ordsrond es naiï Guudshaus gebaud worn. Haid wärds Guud vunde Gschwisda Gerd, Ralf und Ruth Anslmonn gfiad. Zum Woiguud gheere Wingärd inde Laache Edsma Rosegaade, Edsma Mandlhong, Edsma Schloß, Edsma Foaschd, Edsma Ooadnsguud, Edekowna Kirschberch, Edekowna Schloß Ludwchshee, Rhoda Klosschdapaad, Flämlinga Härrebuggl, Flämlinga Vochlschbrung, Flämlinga Bischufsgraiz, Aaz'mer Selischmacha un Aaz'ma Rosebärsch, alles dosch di Bank wäsch Lehmsandbeede. Es Woiguud Wäana Anslmonn baud tradizionäll Riesling oo, aach Schairewe, Silwana, Gwärzdramina, Moriomuschkad, Millatuagau, Ordega un Grau- un Waißbuagunna, awwa aach naia Sorde wie Huxl, Siescha un Käana un fronzeessche wie Schadonä, Ossärrowa, Kabärnä un Sowinjõ - un än adäquades Sordimend vun rode Sorde. Im Woiguud Wäana Anslmonn wädd jeda Woi im aischne Kella ausgebaud, es measchd in Schdaaldongs, de klänschde schun greeßa als wie ään Schdig, es hod awwa aach Barrigfässa fär Schbidzewoi. Ausgebaud


Dermschdää is en Ort in de 1972 gebild Verbandsgemää Grienschdadd-Land im Londkrääs Derkem in de Palz. Es hott 3086 Oiwohner. Dermschdää liechd in de Owwerrhoiewene, 108 m i. NN. Zwelf Kilomeder Lufdlinie eschdlisch fließd de Rhoi, nain Kilomeder weschdlisch fongd de Pälzerwald õõ unn zwee Kilomeder nerdlisch Rhoihesse. Nachbarord sinn, im Uhrzaigersinn, õõgfonge im Norde: Offschdää, Worms-Heppenheem, Haichelheem, Gerolsm, Laumersheem unn Owwersülze. De Weschdlische Dääl vun Dermschdää iss flach, der eschdlische hiegelich, do werd Woi õõgebaud. De Ord iss im 8. Johrhunnerd des erschde Mol erwähnd worre. Obwohl er nie de Grafe vun Laininge kehrd hot, zähld mer ihn hait zum Laininger Lond. De hischdorische unn gud restaurierde Ordskern iss als Dengmalzon oigeschdufd. Die barogge Kärsch ausm 18.Johrhunnerd zähld aa zu de Dengmalgeschidzde Objegde. Bis zum Ende des 18. Johrhunnerds soll Dermschdää die Schdadtreschd besesse hawwe. De jetzische Ordsbirgamaischda vun Dermschdää iss Bernd Eberle vun de FWG. De Gemainderad hot 20 Sidz. Ergebnis vun de Gemainderadswahl am 7. Juni 2009, zum Vaglääsch midd 2004: Nochm Zwedde Weltkriech hot sisch Dermschdää vun em agrarisch geprägde Ord endwiggeld, wo Londwärdschafd unn Dienschdlaischdung glaischbereschdigd newweenonner schdehe. Hait befinne sisch 200 Bedriewe in Dermschdää, die all middlschdännisch sinn, Großkonzerne gebbds do nedd. Weche dem


Seeschln is die gschdaiad Foddbeweschung vunäräm Seeschbood oddanäräm Seechlschiff dorsch Nudzung vum Wind. Wann doßs Seeschle õõgfange hod, wääs mär ned. Inde "Franchthi"-Heehl bai Kilada uf de Pellopnees am Argolische Golf hod mär Schdääwäggzaisch gfunneaus Schdää, wu vun Insle midde inde Ägäis schdamme duun. Wail daß Schdää awwa ned schwimme un schun glai gaaned flieche, muß mär õõnämme, daß die Laid se mid Boode dord hiegebrung hän. Die ledsch Beaawaidung is voa 20.000 bis 30.000 Joa voagnumm worn. Waahschainds hänse brimidiv Seeschlboode ghad. Die äldschde bekannde Bilda sin vunde Egibda vun 5.000 a.D. un zaiche schun hochändwiggld Schilfboode vum Typ Ra II (des isn Noochbau vum Thor Haiadahl, middäm wua vun Afrika iwwa de Adlandig nõõ Siedameriga gseeschld is): mid Madde umhüllde Doppelrimp, Buch un Hägg hogezoche fär die needsch Schbannung ufzbaue, die wu däre Konschdrugzion ärschd die needisch inna Fäschdichkait gäwwe hod. Um 3.000 a.D. sin im siedchinesische Mea Ausleschakanus mid Seeschle endwiggld worn un zwische Indus, Mesopodanie un Egybde (Rod Mae) gabs schun än reesche Handlsvärkea. 596–594 a.D. hen die Phönizia Afrika vum Rode Mea ins Middlmea umseeschld. Um die Zeidwende etwa hodmär de Bugschbriet als Takelelemend endegd: mär nämmt õõ, daß die Grunlaach defia Rammdornvärsuche waan. Außadäm


S'Faijabachhaus lischd inde Allerhailischestrooß 9 in Schbaija un isch ä Museum fa de Maala Anselm Feuerbach. De Barogg'gaade lischd onde ald Schdaddmauer. De Ärscholooch Joseph Anselm Feuerbach hodd doad 10 Joa midd soina Familje geleewbd. Soin Soon, de b'daidende Maala Anselm Feuerbach isch in dem Haus geboore worre. S'Faijabachhaus isch um 1800 gebaud un 1848 middäm Oabau vum Voadahaus eawaidad worre. Im Joa 1912 hodd die Schdadd Schbaija des Haus doan kaafd, hoods dann awwa nedd bfleesche kenne, awwa immahie inde Gedeng'gjoa 1929/30 än Eeredafel neewa die Oigongsdea oagbrochd. D'Schdaddrood hodd donn 1967 bschlosse des valoddade Haus abraise zu losse, awwa Birscha von Schbaija hawwen des vahinnare kenne. Im Joa 1971 isch doann de Varoi „Feuerbachhaus e. V.“ ggrind worre un hodd des Haus endgildisch voam Abbruch gereded. D'nooch isches doan als Gdengschdedd un Museum oigerischd worre un viele Birscha un Bedriewb awwa a die Schdadd uns Loand Rhoilond-Palz hänn des unnaschdizd un Geld gewwe. D'Gaade vum Faijabachhaus isch 1987 vunäm Gaadeaschideggd widda heagerischd worre, so wies mool gwese isch. Im Erdgschoss hodds neewe de Weadschafd a noch Vasammlungs- un Ausschdellungs- un Konfarenzrääm. Im Owwagschoss sinn mea als 30 Originalgmelde un -zaischnunge vum Maala, un noch Audografe, Dogumend un Bischa


De Schbayabach isch än linke Newefluss vum Rhoi in de Palz ([Rheinland-Pfalz|[Rhoilond-Palz]]). Soi Quell hot er in Spayerbrunne, un zwar genau do wu die Stroß vun Elmstää uffs Johanniskreiz än Abzweich noch links (also noch siedweschde) noch Erlebach hot. In Naischdadt trennd sisch de Schbayabach in zwai Deel unn de nerdlisch devun fliessd als Rehbach iwwer Haßloch unn Naihofe in der Rhoi. Uaschbringlisch is des de äänzisch Dääl gewäßd, än Schbayabach hods voa 2000 Joa noch gaaned gäwwe. Wie mär ufgrund vun de naisde Forschunge oonämme därf, waa hinna Naischdadt uaschbringlisch ä gonz noamali Bachbieschung, die wo äm Landschafdsgfälle gfolschd is, ohne Abzwaischung Schbayabach. Des waa, was haid de Rehbach is. Ärsch die Reema hän, wail daßse in Schbaya Wassa gebraachd hän, die Abzwaischung gschaffe un dodemid zwää Driddl vum Wassa abgelaidd noo Schbaya - de Schbajabach waa gschaffe. Un de Rehbach als es - jezad - gläänare Gwässa hod soi Quell valore. Haid noch komma guud ärkenne, doßes sisch um än kinsdlische Bachlaaf hondld, wail kää nadialischa Wassalaaf än Hang long fiad, wie daßes de Schbayabach duud, orra än onan Bach uf änärre Brigg iwwaquere duud. Ä zwädd Dailung is när fär ä gwissi Schdregg un waa wohl ärsch


Schdudesee is e grosse Graisschtadt im Landgrais Kallsruh. Sie isch im Johr 1975 entschtanne, als die vier Gemeinde Blångeloch, Friedrichdal, Spegg und Stafford zammeglegt worre sind. Au Biichig isch e Derfel, des zu Schdudesee gheert, awwer des isch schon bei de Grindung vun Schdudesee en Ortsdail von Blångeloch gwese. Heit hot Schdudesee meh wie 23.000 Oiwohner und de Bürgermaischda derf sich Owwerbürgermaischda nenne. De Gemeindename hot Schdudesee vom Schloss, des genau in de Mitt von de vier Derfer liegt. Füehner is des e Jagdschloss gwesst, des im Markgraf gheert hot. Heit isch e Landeserziehungsaaschtalt im Schloss un in de annere Haiser von Schdudesee unnergebrocht. Seit em Sommer 2004 gheert s Schloss halwwer im Landgrais Kallsruh und di anner Hälft im Rhoi-Neggar-Grais. Daniel Caspary, Mitglied vum Oiropäische Parlament Axel Fischer, Mitglied vom Bundestag Werner Fischer, ehemaliger Rektor von de Hochschul Karlsruh Michael Nees, ehemaliger Trainer vun de Ruandischen Fußballnationalmannschaft Kurt Sommerlatt, Fussballspieler und -trainer Hans Fux, Fussballschiedsrichter (Bundesliga) Die Schdad Schdudesee bzw. die frühere Gmåinde hawwe de folgende Persone s Ehrebirgerrecht verliehe: Ehrenbürger vun de früheren Gemeinde 1951: Karl Wilhelm Heidt, Altbürgermeister (Gemeinde Stafford) 1974: Friedel Haisch, Altbürgermeister (Gemeinde Blångeloch) 1974: Oskar Hornung, Rektor a. D. (Gemeinde Friedrichsdal) Ehrenbürger vun der


De „Domnapf“ heesd im Schbaimara Volgsmund Dummschissel un schdeed vorm Dumm in Schbaija inde Palz im Bundesloand Rhoilond-Palz. Die Schissl isch aus Soandschdää un schdeed una Dengmoalschudz un es gejn uug'fea 1500 Lidda Woi noi. Frija hodma die Schissel imma g'fild woan en naiije Bischoof g'weeld worre isch. Ma dengd dasses die Dummschissel schun said 1294 hodd. Wisse dudma des awwa vum Joa 1314, wus a schrifdlisch eawäänd worre isch. Said 1490 hodda a ä Schrifd drumrum uff Ladoinisch un 1972 ischn Messingring midde Schrifd eanaijad worre. Do schdeed druff Quid velit haec, relegas, ut lanx cavus ille catinus; Dum novus antistes procerum comitante caterva – Urbem hanc intrat eques, huc Bacchi munera fundit; Virginis a templo cleri simul ecclesiarum – Terminus et limes, stat libertatis asylum; Et fit confugium, portus et ara reis. 1490 Uff Schbaijmarisch dedma do doan saache "'Was soll doan des', weaschd vielaischd deng'ge, 'de Nabf do, die hohl Schissl do'. Alla, woannen naije Voaschdea mid soine onnare Wiadedräscha in die Schdadd g'ridde kummd, doan dud deado die Gaawe vum Bachus noi. Vunde Jungfraa iea Keäasch awwa a vunde Paffe isch die Schissl ä Grens, än Schuds un Blads fa die Fraihaid. Un fa Oag'glaachde isches


Andisemidismus is än Antonym (Geschebegriff) zu Semidismus un schdammd als Wodd ärschd ausm Joa 1860. Gmäänd is dodemid Juddehaß. Laud Biewel geje all Välga uf em Noah soi Sehn Sem, Ham un Jafet zurig Gen 10 EU. Ääna vun däm Sem soi Noofahre waa de Abraham - un dodemid aach soi äldschd Suhn Ismael (mid Hagar gezeuchd) Gen 16 EU un vun däm die Arawa, un aach soi zwädde Suhn Isaak Gen 21 EU, de Vadda vum Jakob, där wu Israel genännd worn is. - Es is also schun ä bisje hirnvärbrannd, än andiisraelische semidische Arawa än Andisemid zu nenne... - awwa des Word hod sich als Begriff ingebürschad. Noodäm daß däm Jakob soi Suhn Josef noo Ägybde vakaafd worn is un doo zum ärschde Mõõ nooem Pharao worn is un soi Familiie hod nookumme geloßd, hän die sich vamead "wie die Kaniggl" un waare bald schdärga als wie die Ägybda (Ex 1 Eu). Do sinse geschurijeld worn noo Schdich un Faade un hä als Sklave diene gemißd, bis daßse de Moses zuriggfiad hod ins geloobde Lond. Des is de ärschde Fall vun Andisemidismus, wu iwwaliefad is - un ea zaischd aach schun die iwwlisch Grind: Ängschd voa Machdvalusd un


Die anonyme Giddarischde sin e musigalischie Selbschthilfegrupp un schdamme urschbrünlich aus Frongedahl. Denne ihr Mussig heert mer mittlerwaile ach außerhalb vum Draistromland. S Draistromland lait zwischem Fuchsbach, em Eckbach un de Isenach. Ganz am Ofang waren se zu Dritt: de Edsel (am Gebabbl, am Singe un manchmol am schlecht rieche), de Michl (an de Hawai-Gidda) un de Roman (am Loggekopp). Saidem Konzert bai de Därgemer Faierwehr 2007 sin se zu Fünft, do sin de Kaule (an de Annerschtrum-Gidda) un de Stebbes (an de Drumml) dezukumme. De (Schorle) Mischer an de Kneppscher is de Grosse aus Eppstä. De Produzent is de Hoffmann Dirk ausem Draistromland, un insgsamt hän die Anonyme bis hait 8 Konserve (CD's) rausgebrocht : 1. Feieroowend 2. Hausmacher 3. DSL 4. Palzlied 5. Alles weil mer Pälzer sin (dobbl-laiv-CD) 6. Vadderdag 7. Pälzer därfen des! 8. Zwanzisch Die wohl zwee bekannschde Lieder sin : Palzlied („Warscht Du ämol uff de Kalmit odder uff de Dahner Heh“) Lewwerworscht („Kumm schdoß mol uff moin Schatz, ich riech die Lewwerworscht so gern“) Die Texde vun de Anonyme-Lieder sin ausem kläne Pälzer saim Lewe gegriffe („Die dreggisch Wäsch mol uffen Haufe – sieht glai ganz annerscht aus“) un en jeder (odder jedie)


De Dummgaade in Schbaija foangd om Schbaimara Dumm im Noade o, un geed bis nunna bis zum Rhoi un head a oam Schillawesch uff. De Dummgaade isch 1821 vum Carl Albert Leopold Freiherr von Stengel oag'leeschd worre, nochdemma alde Ruine vum Dumm weg'g'roamd kabd hodd. 1853 isch doan de Gaade deels nai b'ploansd un 1949 nai gschdald worer un isch haid de greegschde Paag in Schbaija un hodd vaschiedene Brunne, Figure, Schbielpledz, Kiosk unnän Minigolfbladz. De Gaade selwa ischä Dengmoalzoon un doad hodds awwa a waidare Deng'gmeela, wiede Eelbeasch, s'Grieschadeng'gmoal die Andiggahall ausm Joa 1930 vum Aschidegd Johann Philipp Mattlener, de Skulbduregaade vum Bildhaua Ludwig Cauervun, wu a ausm Joa 1930 isch, unde Broazeguss vum Ferdinand von Miller wude Friedrich Magnus Schwerd zaische dud. Midde duaschde Dummgaade valaafd en Deel vunde middlaldalische Schdaddmaua, wude Paag in zwee Deel deeld un wu inde achzischa Joa widda inschdoandg'sezd worre isch. Oande Maua schdeed a de frijare Wachtuam, s'sog'noande Haidedirml, eschdlisch vum Dumm. S'Haidedirml isch im Joor 1281 gbaud worre un isch newem Aldperdel änna vunde zwee äänzigschde eahaldene vun e'emools 50 Tirm vunde Schdaddmaua. De Noame kumd vun Haide un meend Braachloand. De Dummgaade ischä b'liebdes Ziel fa die Schbaimara un fa


Diedesfeld war frieer e Winzerdorf un is 1969 in Naischdadt oigemänded worre, was 3 km im Norde lischt. Diedesfeld is mit de Zait mit Unnerhambach zammegwachse, was zum Naischtadter Ortsdel Hambach gheert. Diedesfeld lichd an de Midd von de 85 km lange Woischdrooß. Die Laach in de Vodderpalz, am weschtlische Rand von de Owwerroiewene, sorscht fer ä mildes Klima. De Gebirschszuuch vun de Haardt im Weschde sorscht dodefor, dasses ned viel reschnt un dass im summer schää warm is. De Ortsvorschteer vun Diedesfeld is de Lechners ehrn Volker. De Woibau hot e G'schicht vun 2000 Johr bis in de Zait vun de Reemer zurigg. Woilooche, die mer kenne dud sin: Ölgässel Johanniskirchel Berg Paradies Drausse duhn Keschte, Mannle, Faische un Zidrusfrischde wagse. Frieer war Diedesfeld a normales Winzerdorf awwer inzwische isses faschd nur noch n Ort wo die Laid aus Naischtadt wohne dun. 2004 hän ungfähr 2.000 Laid in Diedesfeld g'wohnt. De drai wischdischde Strooße fer Diedesfeld sin die Woischtrooß, die Autobaah (A65) und die Bundesschdrooß (die seid viele Johre eischendlich die Landschdrooß L516 is). Alle drai gehn am Bersch entlang, also vun Siide nooch Norde. De Woischtroß dud Diedeseld mit Hambach un Maikammer verbinne. Die annere baide Schdroße sin


Die Willa Kirrmaier-Ekarius ischä dengmoalg'schidzdes Haus in Schbaija in de Boahhoofschdrooß 54 un 56. Die Willa ischs greegschd heaschafdlische Bauweag ausde Grindazaid in Schbaija. Die Willa isch in drai Joohr vun 1889 bis 1892 als Dobbelwilla im Schdiel vunde Renesose gbaud worre. Dodzu hodde Aschidegd Heinrich Jester vun Schbaija roode Zischle un geele Soandschdää gnumme, wue die Willa um Uffdraach vum Zieschelaibsidza Georg Grund fa soi Familje un soi Deschda hodd bauwe losse. Die Zischle un onnares Baumaterial hodd de Fabrkond selwa heagschdeld un domid des Haus a als ä Aushengeschild fa soi Gschefd bnudzd. Zude Schdrooß hie isch die Willa midd viele Ornamend vazierd un hodd Tirml un Erga onde Egge. Om End vunde sibzischa Joa hodd die Schdadd Schbaija die Willa widda heag'rischd. Inne hoddma die Schduggdegge nemme redde kenne, awwa die Malaraije noch idaljenischem Voabild un die brunkvolle Drebbehaise. De ejemolische paagehnlischd Gaade hoddma vagläänad unde Zaun weggnumme. Said de achzischa Joa isch do die Volgshochschul un die Schdaddbibliodeeg midd ihre uugefea 75.000 Bischa, Zaidschrifde un onnare Medije drin. Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6 Commons: Willa Kirrmaier-Ekarius – Sammlung vun Bilder, Video un Audiodataie Online-Katalog (Web-OPAC) der Stadtbücherei


De Donald John Trump (* 14. Juni 1946 in New York (USA) ischn amerikonische Unnanehma unnen Bolidigga. Soin Groosfadda isch vun Kallschdadt. Om 20. Januwa 2017 ischde Donald Trump alsde fünfunnveazigschda Bresidend vunde Vaoinischde Schaade vun Amerigga va'aidischd worre unn isch bis zum 20. Januwa 2020 im Omd g'wesd. Vade Regierungsschdiel vum Trump unn va soi bolidische Ideologie hodd sisch des Word Trumpismus endwiggeld. Unn domid mähndma gons allgmoin reschtskonsavadive-neonationalischdische odda national-populischdische Beweschunge inde weschdlische Demogradije. Soin ejemolische Schefschdradeg de Steve Bannon hodd awwa gsachd „Blocher is Trump before Trump“. Unna B'rufung uffn ehemolische KGB Major, werd innem Addigl berischd, dass de Trump vum russische G'hoimdienschd KGB said 40 Johr g'pfleschd worre isch unn b'raidwillisch anti-weschdlische Parole nochg'blabbad hod. Soi Omdszaid end im Januwa 2021 nochdemem de Joe Biden im Novemba 2020 inde Wahl zum Bresidend vunde USA gschlache hodd. Bis zum Schluss (unn a noch viel schbäda) hodde Trump awwa des nedd zugewwe unn hodd gsachd, dassa um die Wahl b'drooche worre isch unn dass jo er de haushohe G'winna vunde Wahl g'wesd isch (Argumentum ad nauseam). De Trump unn soi Team hawwen Klaache inn vaschiedene Bundesschdaade vunde USA wesche Wahlb'druuch oigewwe, wu awwa alle als uuhaldba zuriggg'g'wiese worre


Des Gimnasjum oam Kaisadumm (koaz GaK) in Schbaija isch im Joor 1540 als evoangelischi Ladainschuul vum Schbaimara Raad g'grind worre. Des Gimnasjum isch domid äns vun de eldschde in Rhoilond-Palz un schdeed unna Dengmoalschudz. Haid isches ä modernes aldsproochlisches Gimnasjum un isch innäm Haus, des im Joa 1902 g'baud worre isch. G'leerd werren alde un a naije Schbrooche wie Aldgrieschisch, Ladoin, Änglisch un Froanseesisch un die Lidaradua, awwa a naijes wies Inderned. Bis 1689 isch doad, wu haid s'Gimnasjum isch inde inde Große Paffegass 6, de Dummherrehof "Zum Kranich" gwesd. Do hoddde Kaisa Karl vun 1521 bis 1530 gwohnd. Im 18. Jaahunnad hoddma än Naibau hiegschdeld un1818 duasch die nai bairisch Kavallariekasern easedzd worre isch. Im Joa 1902 hoddma donn s'Kenischlisch Bairische Gimnasjum nochde Bleen vum Ludwig Stempel unnem Heinrich Ullmann gbaud. Ä Eawaidarung isch 1972 dzu kumme. S'Gbaid schded unna Deng'gmolschudz Die hischdorisch Bischarai vum Gimnasjum oam Kaiserdumm ischn Deel vunde Schulbischarai un haid die gregschd Aldbschdondsbischarai in Schbaija. Die Sommlung vafieschd haid iwwa teologische un jurisdische Lidaradua, wu vum Dummkabidl unde Schdaad kumme dun. Die Bischarai hodd ä paa Hondschrifde un Inkunawle un ondie 440 Tidl ausm 16., 820 Tidl ausm 17. un 1740 Tidl ausm 18. Jaahunnad.


Kuldur is im weideschde Sinn all des, was vun de Menschheid gemacht worre is. De Gegesatz vun Kuldur is die Nadur, die die Mensche net gschaffe un net geännert ham. De Begriff Kuldur kummt aus em Ladainische. Des Wort cultura määt do so ebbes wie "Bearweide", "Pflege" oder "Uff em Agger schaffe". Kuldurleischdunge werre all die Umgeschdaldunge vun Material genannt, wie se in de Technik un in de Kunschd vorkumme. Awwer aa geischdige Gebilde wie ä Rechtsystem, die Relischion, die Wertschaft un die Wisseschaft zähle zu de Kuldur. Commons: Kultur – Sammlung vun Bilder, Video un Audiodataie Kultur – Bedeutungserklärungen, Wortherkunft, Synonyme, Übersetzungen Was ist das: Kultur? (Vortrag von Oskar Negt)


Duddwailer is e Winzerdorf un is 1974 in Naischdadt oigemänded worre, was ugfeehr 6 km odder 7 km im Nordweschde lischt. Duddwailer werd ach gern als „Pfort zu de daitsche Woischtroß“ bezeichnet. Es lischd am Rand vuum Gäu. Die Laach in de Vodderpalz am weschdlische Rand vun de Roiewene sorscht fer ä mildes Klima. De Gebirschszuuch vun de Haardt im Weschde sorscht dodefor, dass es ned viel reschnt un dass im Summer schää warm is. De Ortsvorschteer vun Duddwailer is de Syring-Lingenfelder Gerhard. Im Ordsbeirad sinn Leit vun de CDU, de FWG und de SPD. In Duddwailer werd schun immer Woi gemacht. Guude Woilaache sin: Kraizbärsch Kalkbärsch Mandelbärsch Wasserturm St. Michaels-Kerch mit em Turm aus em 13. Jahrhunnert un de wunnerschäne Emmaus-Kapell Duddwailer Kerwe unn 's Kerwe Radrenne (4, Wocheend im Juni) Woifeschd vuun de Freaindschaft (2. Wocheend im August) Duddwailer Woihnachtsmargd Närrsches Schlachtfeschd Schtehgrache Fasnacht Ekumänische Geschbräche am Owend Ekumenische Advendsfenschder Summernachtsfescht im Schwimmbad Seniorenochmiddache Duddwailerer Woibliede Madinsumzuch mit em Kinnergade Neijohrsempfong Sportvaoi VfL Duddwailer (Fußball, Dischdennis, Froizaidschbord) annre Vaoi Baure- und Winzerschaft Dauwezichter Ekumänischer Krankepflecheveroi Freiwillichi Feierwehr Kerchechor St. Michael Landfraue Veroi Landjuchnd Duddwailer Männerkochglubb Schwimmbadveroi Websaid vun Duddwailer